label_title: 1953-as Formula–1 svájci nagydíj
label_desc: Az 1953-as Formula–1-es világbajnokság nyolcadik futama a svájci nagydíj volt. Alberto Ascari 37,5 ponttal állt a világbajnokságban. Újabb győzelme esetén már biztos világbajnok. Juan Manuel Fangio próbálta ebben megakadályozni, de előbb saját gépének motorja romlott el, majd a Bonettótól kapott versenygép kapott defektet. Ascarinak sem volt gondmentes a futam, gyertya és fúvóka javításra ki kellett állnia neki is. Közben Nino Farina száguldott újabb győzelme felé. Mikor kiderült, hogy nincs nagyobb gond Ascari gépével, kijelezték Farinának a R (regular-mérsékelt) tempót és a csapat döntése szent. Később méltatlankodott, mert ellopták tőle a győzelmet. Így Ascari visszaállt az élre és az utolsó futamtól függetlenül már világbajnok lett.